ANC veroordeel satirerekening op Twitter‘n Skermskoot van die satire-rekening op Twitter Die regerende party het die persone, wat verantwoordelik is vir ŉ satiriese ANC-Twitter-rekening, skerp gekritiseer. “Dit het onder ons aandag gekom dat persone ŉ nuwe Twitter-rekening oopgemaak het met ons vorige Twitter-naam (@MyANC_),” het Zizi Kodwa, woordvoerder van die party, in ŉ verklaring gesê. “Ons nuwe Twitter-naam, sedert Vrydag, is @MYANC (sonder die onderstreep). Ons verwerp, met die minagting wat hulle verdien, die ontstellende siening wat op dié rekening gepubliseer word, asof dit namens die ANC is.” Volgens Kodwa het die ANC vinnig reageer op die satire-rekening. “Ons is vol vertroue dat stappe gedoen sal word teen dié rekening.” Van die uitlatings op die satire-rekening, wat reeds minstens 24 plasings gedoen het, sluit in: “As jy nie ons leier, pres. Jacob Zuma ondersteun nie, wil ons nie jou stem hê nie. Ons is verenig onder president Zuma!” “Die UDM sal sukkel om 0,3% in #Elections2016 te kry. Jy mors jou stem.” “Ons kan nie ŉ gratis huis aan elkeen verskaf nie. Dit is nie moontlik nie.” “Ons leier, president Zuma gaan nêrens heen nie! Hy sal die ANC lei tot Jesus terugkeer.” Tweets by @MyANC_